CELEX: 61970CJ0054
Language: da
Date: 1971-04-01
Title: Domstolens Dom (Anden Afdeling) af 1. april 1971. # Luigi Landra mod Kommissionen for De Europæiske Fællesskaber. # Sag 54-70.

DOMSTOLENS DOM (ANDEN AFDELING)
      AF 1. APRIL 1971
      
         Luigi Landra
      
      
         mod Kommissionen for De europæiske Fællesskaber
      
      Sag 54/70
      Processprog: Fransk
      
      Angående:
      Annullation af sagsøgtes stiltiende afvisning af at tage hensyn til sagsøgers tjenestetid som hjælpeansat ved beregningen af de pensionsgivende tjenesteår med henblik på hans alderspension.
      Domskonklusion :
      Sagsøgte frifindes.
      Generaladvokatens forslag til afgørelse:
      Sagsøgte frifindes, idet der ikke ses at være grundlag for nogen af de anførte søgsmålsgrunde.
      Sammendrag
      
               1.
            
            
               Tjenestemænd — pensionsordning — bidrag til en ordning uden for Fællesskaberne — automatisk ret til pension fra Fællesskaberne — utilladelighed
               (Vedtægt for tjenestemænd i EØF, artikel 83)
            
         
               2.
            
            
               Tjenestemænd — pensionsordning — beregning af pensionsgivende tjenesteår — den pågældendes tjenestetid som hjælpeansat — hensyntagen — utilladelighed
               (Vedtægt for tjenestemænd i EØF, bilag VIII, artikel i)
            
         
               1.
            
            
               I mangel af en klar undtagelse kan bidrag til en ordning uden for Fællesskaberne ikke automatisk stifte ret til pension fra Fællesskaberne.
            
         
               2.
            
            
               Artikel 3, litra c) i bilag VIII til vedtægten for tjenestemænd kan ikke fortolkes således, at en tjenestemand har krav på, at institutionen tager hensyn til hans tjenestetid som hjælpeansat ved Fællesskaberne med i beregningen af de pensionsgivende tjenesteår med henblik på hans alderspension.